Rikunarita-ORG/Wikinium huggingface dataset:
# Dila, Etiopija

| Dila
 |
| --- |
| Koordinate: ﻿ / ﻿ |
| **Država** |  Etiopija
 |
|  |
| **Visina** | 1,570
 |
|  |
| **Stanovništvo** (2005.)
 |
|  - **Grad** | 61,114
 |
|  |
| Karta
 |
| Dila
 |

**Dila** je grad u južnoj Etiopiji, u Regiji Južnih naroda, narodnosti i etničkih grupa u Zoni Gadeo. Dila je udaljena oko 364 km južno od glavnog grada Adis Abebe i oko 90 km južno od regionalnog središta Avase. Dila leži na nadmorskoj visini od 1,570 metara, preko Dile ide magistralna transafrička prometnica Adis Abeba - Nairobi. Dila je najveći grad u woredi Venago.

Dila se razvila kao trgovište kave, koja se uzgaja u okolici na velikim plantažama (poznata vrsta jirgačefe).
U Dili od 1996 djeluju viša učiteljska i zdravstvena škola u sklopu Univerziteta Avasa.
Pored grada nalaze se brojni arheološki lokliteti (Tutu Fela, Tutitisa) sa kamenim stelama.

## Historija

Oko 1930, jedna skupina plemena Guji Oromo naselila se je u široj okolici, tad je u Dili djelovala i jedna njemačka etnološka ekspedicija, oni su otpočeli svoj eksperimentalni program - stalnog naseljavanja poljoprivrednika.

Između 1960 i 1963 intezivno se razmišljalo o izgradnji željezničke pruge Adama - Dila ukupne dužine 310 km, na razradi tog projekta radili su i brojni stručnjaci iz tadašnje Jugoslavije 1965 Francuska vlada nudila je kredit, no zbog nepovoljnih okolnosti Etiopska vlada je odustala od projekta, tako da ta pruga nikad nije izgrađena.

Dila je došla na svjetske naslovnice 1960 kad je u okolici grada (gora Mičile) izbila pobuna, zbog feudalnih uvjeta u kojem su živjeli lokalni seljaci, tu pobunu u krvi je ugušila vojska.

Dila se ponovno našla na naslovnicama 22. jula 1998 kad su izbili nasilni sukobi između dviju političkih grupa. Glasnogovornik etiopske vlade Selome Taddesse, iznio je podatak da je oko 140 ljudi poginulo u tim sukobima, uz veliki broj bjegunaca.

## Stanovništvo

Prema podacima Središnje statističke agencije Etiopije -(CSA) za 2005. grad Dila imao je 61,114 stanovnika, od toga 31,329 muškaraca i 29,785 žena.

## Reference

## Vanjske veze

* Univerzitet Dila Arhivirano 2010-05-22 na Wayback Machine-u
* Dilla, Ethiopia na stranicama Ethiopia & Eritrea Returned Peace Corps Volunteers Arhivirano 2008-07-20 na Wayback Machine-u
# Gode

| Gode
 |
| --- |
| Koordinate: ﻿ / ﻿ |
| **Država** |  Etiopija
 |
|  |
| **Visina** | 200
 |
|  |
| **Stanovništvo** (2005.)
 |
|  - **Grad** | 68,342
 |
|  |
| Karta
 |
| Gode
 |

**Gode** (amharski: ጎዴ, somalski: *Godej*) je grad u istočnoj Etiopiji, u Regiji Somali u Zoni Gode. Gode je udaljen oko 890 km istočno od glavnog grada Adis Abebe i oko 214 km zapadno od somalske granice (prijelaz Ferfer). Gode je bio glavni grad Regije Somali od 1992 (u cilju smirenja snažnog somalskog separatističkog pokreta), sve do početka 1994, kad je upravno sjedište regije premješteno u Džidžigu, koja ima bolju infrastrukturu i prometnu povezanost.

Gode ima aerodrom (IATA kod GDE) s redovnim letovima koje održava etiopska avio kompanija. Most preko rijeke Šebele izgrađen je 1968 u predgrađu Godea.

## Historija

Prije početka Ogadenskog rata, Gode je bio garnizon u kome je boravila 5. brigada 4. divizije, raspoređena u pet vojnih kampova u okolici grada. Gode su zauzele jedinice Zapadnog somalskog oslobodilačkog fronta krajem srpnja 1977 i držale su ga u svojim rukama skoro do kraja Ogadenskog rata 1980 Tad su jedinice Prve etiopske revolucionarne armije pod zapovjedništvom brigadnog generala Demissa Bulta, u operaciji Laš oslobodile Gode (novembar 1980) Potom je Gode korišten kao uporište iz kojeg je etiopska vojska išla u operacije čišćenja terena od ostataka somalske vojske i gerilaca.

Gode je došao na naslovnice svjetskih novina, zbog pojave teške gladi; 1981 i ponovno 1991 godine. Tad je UN organizirao avio most za Gode, i organizirao veliki izbjeglički kamp za oko 80.000 ljudi.

Gradonačelnik Godea Muktar Aden Gedden ubijen je 26. jula 1994, u do danas nerazjašnjenom atentatu, za koji nijedan pojedinac ili grupa nije preuzela odgovornost.

## Stanovništvo

Prema podacima Središnje statističke agencije Etiopije -(CSA) za 2005 grad Gode imao je 68,342 stanovnika, od toga 39,479 muškaraca i 28,863 žena. Gode je najveći grad u woredi Gode.

Najveća etnička grupa u Godeu su Somalci koji čine 95.6% stanovnika, slijedeća veća etnička grupa su Amharci sa 2.7% , sve ostale grupe imaju 1.7%. 11,044 stanovnika ili 24.1% su školska djeca.

## Reference
# Goba, Etiopija

| Goba
 |
| --- |
| Koordinate: ﻿ / ﻿ |
| **Država** |  Etiopija
 |
|  |
| **Visina** | 2,743
 |
|  |
| **Stanovništvo** (2005.)
 |
|  - **Grad** | 50,650
 |
|  |
| Karta
 |
| Goba
 |

**Goba** je grad u središnjoj Etiopiji, u Zoni Bale u Regiji Oromija.

## Geografija

Goba je udaljena oko 446 km jugoistočno od Adis Abebe, grad leži na nadmorskoj visini od 2743 m. Upravno je središte *worede Goba*.

Grad je poznat po svom sajmu srijedom, košaraštvu, medu i izradi pamučnih marama.
Pored grada na udaljenosti od 10 km u pravcu jugozapada je poznati Nacionalni park Planine Bale. U okolici Gobe nalaze se ostatci stare kamene crkve.

Goba dijeli s obližnjim gradom Robe aerodrom (ICAO kod HAGB, IATA GOB) iz koje dnevo lete avioni Ethiopian Airlinesa za Adis Abebu.

## Historija

Goba je sve do 1995 i usvajanja novog ustava bila upravno središte bivše Pokrajine Bale. Ali u svemu ostalom to je bio zaostali mali grad, sjedište vojnog garnizona.
Telefonom je povezana s Adis Abebom tek 1936
Za vrijeme pobune lokalnog muslimanskog stanovništva tijekom 1960-ih, znane kao Buna Bale, pobunjenici su napali grad dva puta između novembra 1965 i marta 1966. Stanje se nije popravilo ni 1970-ih, tad je Bale imao jedinu srednju školu u pokrajini, koju je pohađalo 682 učenika, od kojih je samo 86 bilo muslimana (u pokrajini u kojoj je 90% islamske vjeroispovjesti).

## Stanovništvo

Prema podacima Etiopske Centralne statističke agencije za 2005 godinu, grad Goba imao je 50.650 stanovnika od čega je bilo 24.256 muškaraca i 26.394 žena.

## Reference

## Povezano

* Nacionalni park Planine Bale
# Irgalem

| Irgalem Abosto, Dalle
 |
| --- |
| Koordinate: ﻿ / ﻿ |
| **Država** |  Etiopija
 |
|  |
| **Visina** | 1,776
 |
|  |
| **Stanovništvo** (2005.)
 |
|  - **Grad** | 43,815
 |
|  |
| Karta
 |
| Irgalem Abosto, Dalle
 |

**Irgalem** (zvan još i **Abosto** ili **Dalle**) je grad u južnojEtiopiji, u Regiji Južnih naroda, narodnosti i etničkih grupa u Zoni Sidama. Irgalem je udaljen oko 260 km južno od glavnog grada Adis Abebe i oko 40 km južno od regionalnog središta Avase. Irgalem leži na nadmorskoj visini od 1776 metara, upravno je središte worede Dale.

## Historija

Irgalem su zauzeli Talijani 1. decembra 1936 kao jedno od posljednjih uporišta Etiopske vojske pod zapovjedništvom rasa Desta Damtewa. Irgalem je bio glavni grad bivše Pokrajine Sidamo sve do 1975, kad je vojni režim Derg, premjestio upravu u obližnji grad Avasu.

Još 1957 Irgalem nije imao telefonske linije, već se komunikacija sa svijetom odvijala putem radio stanica, tek krajem 1960 Irgalem je spojen na telefonsku mrežu s Adis Abebom, tad je dobio i električnu struju.

## Stanovništvo

Prema podacima Središnje statističke agencije Etiopije -(CSA) za 2005 grad Irgalem imao je 43,815 stanovnika, od toga 21,840 muškaraca i 21,975 žena.

## Reference
# Džima

| Džima
 |
| --- |
| Koordinate: ﻿ / ﻿ |
| **Država** |  Etiopija
 |
|  |
| **Visina** | 1,609
 |
|  |
| **Stanovništvo** (2005)
 |
|  - **Grad** | 159,009
 |
|  |
| **Pozivni broj** | 47
 |
| Karta
 |
| Džima
 |

**Džima** (engleski: *Jimma*) je grad na jugozapadu Etiopije u Zoni Džima u Regiji Oromija udaljen oko 305 km zapadno od Adis Abebe.

Nekoć je bio glavni grad Pokrajine Kaffe sve dok ta pokrajina nije rasformirana usvajanjem novog etiopskog ustava 1995. Grad leži na obalama rijeke Avetu na 1600 metara nadmorske visine.

## Historija

Današnje sjeverno predgrađe grada - *Jiren* nekoć je bilo sjedište Oromskog kraljevstva sve do pred kraj 19. vijeka. Grad se izvorno zvao *Hirmata*, važnost mu je porasla u 19. vijeku kad su kroz grad prolazile karavane na putu iz Šoe za Kraljevstvo Kaffa. Po zapisima Donalda Levina, ranih 1800-ih sajam u Džimi okupljao je na hiljade ljudi iz susjednih regija; Amhare, Godžama, Šoe i Oromije.

Današnju Džimu podigli su talijanski kolonisti 1930-ih uz obale rijeke Avetu. Oni su željeli Džimu učiniti važnim središtem islama, zbog tog su podupirali osnutak islamskih vjerskih škola - *Fikh*, na taj su način htjeli oslabiti utjecaj koji je na lokalno stanovništvo imala Etiopske pravoslavna tevahedo crkva.

Džima je bila poprište nasilnih sukoba koji su otpočeli u aprilu 1975 između radikalnih studenata (poznatih kao *zemača*) oni su stigli u grad da organiziraju lokalne seljake oko agrarne reforme. Lokalna policija stala je na stranu bivših zemljoposjednika, nato su seljaci i studenti zatvorili neke policajce i zemljoposjednike, što je dovelo do napetosti u gradu. Zbog tog je tadašnji vojni režim Derg otposlao posebne snage u Jimmu da zavedu red, nakon tog je 22 studenta ubijeno, dobar dio pohapšen, a njihovo sjedište zatvoreno.

Etiopska vlada objavila je 13. decembra 2006 da je osigurala kredit od 98 milijuna
$ od Afričke razvojne banke za izgradnju 227 km ceste između Džime i grada Mizan Teferi na jugozapadu. Tim kreditom pokrit će se 64% troškova.

## Gradske zanimljivosti

Džima još uvijek ima građevina iz nekadašnjeg Oromskog kraljevstva, između ostalog opstala je palača Abba Jifara. Grad ima gradski muzej, Univerzitet i Poljoprivredni istraživalački centar osnovan 1968, koji je nacionalni centar za istraživanje poboljšanja prinosa kave i začina.

Grad ima i *Aerodrom Džima* (ICAO kod HAJM, IATA kod JIM)

## Stanovništvo

Prema podacima Središnje statističke agencije Etiopije za 2005 Džima je imala 159,009 stanovnika, od toga je 80,897 bilo muškaraca i 78,112 žena.

Na predhodno provedenom popisu 1994 grad je imao 88,867 stanovnika, od toga je bilo 43,874 muškaraca i 44,993 žena.

## Reference

## Vanjske veze

* John Graham: Cities of Ethiopia -Jimma (`en`)
* Jimma University Arhivirano 2020-06-04 na Wayback Machine-u (`en`)
* Jimma Times Arhivirano 2010-11-08 na Wayback Machine-u (`en`)
# Kebri Dahar

| Kebri Dahar
 |
| --- |
| Koordinate: ﻿ / ﻿ |
| **Država** |  Etiopija
 |
|  |
| **Visina** | 493
 |
|  |
| **Stanovništvo** (2005)
 |
|  - **Grad** | 36 191
 |
|  |
| Karta
 |
| Kebri Dahar
 |

**Kebri Dahar** (somalski: Qabridahare) je grad na istoku Etiopije, u Regiji Somali u Zoni Korahe. Kebri Dahar je udaljen oko 10022 km istočno od glavnog grada Adis Abebe, te oko 385 km istočno od regionalnog središta Džidžige. Kebri Dahar leži na nadmorskoj visini od 493 metara, i najveći je grad u woredi Kebri Dahar.

Kebri Dahar ima aerodrom (ICAO kod HAKD, IATA kod ABK).

## Historija

Najraniji zapis o Kebri Daharu je iz 1931, tada je to bio *vojnički logor* u kojem je harala malarija, iako je naselje bilo udaljeno oko 500 metara iznad rijeke, ipak to nije bilo dovoljno da zaustavi brojne komarce .

Kebri Dahar je dobio bolnicu 1958, tada ga je posjetio i car Haile Selasije, 1966 izgrađena je cesta koja je povezala Kebri Dahar, sa novoosnovanim gradom Gode.

Za vrijeme Ogadenskog rata, Kebri Dahar neuspješno je branila je od somalske invazije 9 brigada etiopske vojske, koja se iz grada povukla u paničnom neredu. Etiopska 3 brigada ponovno je zauzela Kebri Dahar 8. marta 1978

## Stanovništvo

Prema podacima Središnje statističke agencije Etiopije -(CSA) za 2005 grad Kebri Dahar imao je 36,191 stanovnika, od toga 19,327 muškaraca i 16,864 žena. Dvije najveće etničke grupe u gradu su Somalci 89.02%, i Amharci sa 2.58%, sve ostale etničke grupe imaju 8.4% stanovnika.

## Reference
# Kombolča

| Kombolča
 |
| --- |
| Koordinate: ﻿ / ﻿ |
| **Država** |  ETI
 |
|  |
| **Visina** | 1,842
 |
|  |
| **Stanovništvo** (2005.)
 |
|  - **Grad** | 68,766
 |
|  |
| Karta
 |
| Kombolča
 |

**Kombolča** (engleski: **Kombolcha**) je grad i woreda u središnjoj Etiopiji, na magistralnoj cesti Adis Abeba - Asmara u zoni Debub Volo u Regiji Amhara.

## Geografija

Grad leži na Etiopskoj visoravni na nadmorskoj visini od 1842 do 1915 m. Od Adis Abebe udaljen je oko 220 km. u pravcu sjeveroistoka. Kombolča dijeli s obližnjim gradom Dese (13 km) *Aerodrom Kombolča* (ICAO kod HADC, IATA DSE).
Kombolča je industrijski grad, u gradu djeluje Čeličana Kombolča i Tvornica tekstila (KTF) od 9. marta 2009 koja svoje proizvode izvozi u Italiju, Švedsku, Belgiju i Kinu.

## Historija

Najnovija arheološka iskapanja pored grada otkrila su "ostatke kršćanskih naselja sa kraja 1. milenija".

Kad je njemački kršćanski misionar Johann Ludwig Krapf pao u zarobljeništvo oromskog plemena Volo 1843, on je vidio i tadašnju Kombolču, koju je opisao kao selo pored rijeke Borkane.

Kombolča je oživila i dobila na značaju za vrijeme talijanske okupacije, kao sjedište garnizona, dobila je poštu, telefon, zdravstvenu kliniku, spaccio ("trafiku"), kasarnu od baraka i sve ono što treba vojci.

Kombolča je bila sjedište humanitarnih organizacija Ujedinjenih naroda i drugih organizacija za velike gladi 1984 u Etiopiji.

## Stanovništvo

Prema podacima Središnje statističke agencije
Etiopije za 2005., Kombolča je imala ukupno 68,766 stanovnika, od kojih je 36,102 bilo
muškaraca te 32,664 žena. Woreda Kombolča ima 8.66 km², te gustoću od 7,940.60
stanovnika na 1 km².

Tri najveće etničke skupine u Kombolči su Amharci (91.34%), Tigre (5.85%) i Oromci (1.29%), sve ostale etničke skupine tvore ostatak od 0.52% stanovnika. Amharski jezik kao materinski govori 93.02%, Tigrinju kao materinji jezik govori 5.2%, Oromifu govori 1.11%, dok njih 0.67% govori neki drugi etiopski jezik. Najveći broj stanovnika Kombolče su vjernici islama njih 57.42%, vjernici Etiopske tevahedo Crkve su njih 41.71%.

## Reference
# Negele Boran

| Negele Boran
 |
| --- |
| Koordinate: ﻿ / ﻿ |
| **Država** |  Etiopija
 |
|  |
| **Visina** | 1,475
 |
|  |
| **Stanovništvo** (2005)
 |
|  - **Grad** | 42,958
 |
|  |
| Karta
 |
| Negele Boran
 |

**Negele Boran** (ili **Neghele**) je grad na jugu Etiopije, u Regiji Oromija u Zoni Guji. Negele Arsi je udaljen oko 578 km jugoistočno od glavnog grada Adis Abebe, te oko 527 km jugoistočno od regionalnog središta Adame. Negele Boran leži na nadmorskoj visini od 1,475, upravno središte je središte worede Liben.

Negele Boran ima aerodrom (ICAO kod HANG, IATA kod EGL) i veliku vojnu bazu etiopske vojske.

## Historija

Negele Boran je novo naselje, osnovan je tek na početku 20. vijeka, kao *najisturenije amharsko granično naselje s utvrdama i palisadama*, prema Somaliji.

Na početku Drugog talijansko-abesinskog rata od 4. oktobra 1935, Negele Boran je bio vojničko uporište rasa Desta Damteja.
Talijani su grad podvrgnuli žestokom bombardiranju. Nakon pobjede u bitci kod rijeke Ganale Doria talijanska vojska pod zapovjedištvom generala Rodolfa Grazianija zauzela je grad. Talijani su za potrebe svoje vojske i kolonijalne uprave podigli brojne zgrade. Grad su oslobodile britanske jedinice 27. marta 1941

Norveški Luterani otvorili su svoju misiju u Negeleu 1949 godine. Oni
su svoju aktivnost isprva usmjerili na osnivanje i opremanje bolnice u jednoj od napuštenih zgrada koje su podigli Talijani za svoju vojsku, njihova bolnica djelovala je sve do 1956, tad ju je preuzelo Etiopsko ministarstvo za javno zdravstvo.

Za vrijeme Ogadenskog rata, somalska vojska pokušala je zauzeti Negele Boran tokom augusta 1977, ali se lokalni garnizon etiopske vojske uspješno othrvao svim napadima i uspješno odbranio grad.

## Stanovništvo

Prema podacima Središnje statističke agencije Etiopije -(CSA) za 2005 grad Negele Boran imao je 42,958 stanovnika, od toga 22,193 muškaraca i 20,765 žena.

## Reference
# Negele Arsi

| Negele Arsi
 |
| --- |
| Koordinate: ﻿ / ﻿ |
| **Država** |  ETI
 |
|  |
| **Visina** | 2,043
 |
|  |
| **Stanovništvo** (2005)
 |
|  - **Grad** | 42,054
 |
|  |
| Karta
 |
| Negele Arsi
 |

**Negele Arsi** (ili **Arsi Negele**) je grad na jugoistoku Etiopije, u Regiji Oromija u Zoni Misrak Šoa. Negele Arsi je udaljen oko 220 km južno od glavnog grada Adis Abebe, te oko 173 km južno od regionalnog središta Adame, te svega 21.5 km od grada Šašamane. Negele Arsi leži na nadmorskoj visini od 2,043 metara, pored jezera Šala, upravno je središte worede Arsi Negele.

## Historija

Negele Arsi je dobio električnu energiju ranih 1950-ih, kao i telefonske i poštanske usluge od 1967 Njegov sajam koji se održava svakog ponedjeljka, privlači seljake i trgovce ne samo iz neposredne okolice grada već i iz susjedne worede Šašamane.

Sin etiopskog cara Heile Selasija knežević Sahle Selasije bio je velik zemljoposjednik oko Negele Arsija. Sve do ranih 1970-ih, polovica worede Arsi Negele bila je u vlasništvu njegovih potomaka.

## Stanovništvo

Prema podacima Središnje statističke agencije Etiopije -(CSA) za 2005. grad Negele Arsi imao je 42,054 stanovnika, od toga 21,120 muškaraca i 20,934 žena.

## Reference
# Šašamane

| Šašamane
 |
| --- |
| Koordinate: ﻿ / ﻿ |
| **Država** |  Etiopija
 |
|  |
| **Visina** | 2.008
 |
|  |
| **Stanovništvo** (2008)
 |
|  - **Grad** | 114.350
 |
|  |
| Karta
 |
| Šašamane
 |

**Šašamane** (giz: ሻሸመኔ) je grad u središnjoj Etiopiji. Nalazi se u
Zoni Zapadni Arsi u Regiji Oromija, oko 240 km jugoistočno od Adis Abebe. Grad leži na 2.008 metara nadmorske visine. Pored grada prolazi magistralna transafrička cesta Kairo-Cape Town.

Pored grada nalaze se i poznato odmaralište Vondo Genet i Rezervat Senkele.

## Znamenitosti

Etiopski car Haile Selasije je 1948 godine poklonio 500 hektara (2.0 km²) zemljišta pored grada, nevladinoj organizaciji *Ethiopian World Federation*, koja se bavi mogućnošću povratka Afroamerikanaca u svoju pradomovinu Afriku. Od
tada do danas, Šašamane je postao neformalno sjedište rastafarijanaca i to uglavnom iz Jamajke, koji su se počeli i naseljavati u gradu. Organizacija ima oko 200 službenika, i velik ugled među sljedbenicima rastafarijanizma širom svijeta.

## Reference

## Vanjske veze

* The town that Rastafarians built na portalu BBC News
# Sodo

| Sodo
 |
| --- |
| Koordinate: ﻿ / ﻿ |
| **Država** |  ETI
 |
|  |
| **Visina** | 1,600
 |
|  |
| **Stanovništvo** (2005.)
 |
|  - **Grad** | 65,737
 |
|  |
| Karta
 |
| Sodo
 |

**Sodo** ili **Volata Sodo** je grad u južnoj Etiopiji, u Regiji Južnih naroda, narodnosti i etničkih grupa u Zoni Volata. Sodo je udaljen oko 438 km jugozapadno od glavnog grada Adis Abebe i oko 160 km zapadno od regionalnog središta Avase. Sodo leži na nadmorskoj visini od 1,600 metara, važna je cestovna raskrsnica, preko njega ide cesta za Jezero Abaja i grad Arba Minč na jug, kao i za Mizan Teferi i zapadnu pokrajinu Gambelu. Sodo je uprovno središte worede Zuria.

Sodo ima aerodrom (ICAO kod HASD, IATA kod SXU), dvije banke,
bolnicu. Talijanska tvrtka *Salini Costruttori S.p.A* izgradila je od 1994 -1999 160 km dugu makadamsku cestu između Soda i Čide (preko Vake) u pravcu grada Džime. U sklopu tog projekta Izgrađeno je 6 mostova, od toga jedan čelični preko rijeke Omo dužine 90 m.
Po planovima etiopske vlade ta cesta bi se trebala nastaviti prema gradu Mizan Teferi
na jugozapadu Etiopije i tako smanjiti udaljenost od Avase do Mizan Teferija sa
sadašnjih 622 na 400 km.

Tri km od središta grada u pravcu sjevera uzdiže se Planina Damot visoka 2800 m.

## Historija

Ranih 1930-ih, Sodo je opisivan kao jedino mjesto u okrugu Velamo koje zaslužuje da
se zove grad. Tad je imao tjedni subotnji sajam, telefon i poštanski ured. Za vrijeme
talijanske okupacije (1937-1941) u Sodu su bile stacionirane
dvije talijanske divizije; 25. divizija (general Liberati) i 101 divizija (general Bacarri). Nakon što su opkolili grad 22. maja 1941, britanskim jedinicama predalo se čak 4000 talijanskih vojnika i oficira.

Sodo je došao na naslovnice svjetskih novina 1984 godine, kad je u njemu osnovan
izbjeglički logor za žrtve strašne gladi koja je tih godina harala Etiopijom.

Sodo je ponovno došao na naslovnice svjetskih novina novembra 1999 kad su
zbog zatvaranja dvaju učitelja, koji su se pobunili zbog izmjene školskih programa, izbili
veliki neredi u kojima je poginulo 10 ljudi, stotinjak njih ranjeno te pritvoreno oko 1000
sudionika nemira.

## Stanovništvo

Prema podacima Središnje statističke agencije
Etiopije -(CSA) za 2005. grad Sodo imao je 65,737 stanovnika, od toga 34,069
muškaraca i 31,668 žena.

## Reference

## Vanjske veze

* Fotografije Soda i Planine Damot na portalu TripAdvisor
# Veldija

| Veldija
 |
| --- |
| Koordinate: ﻿ / ﻿ |
| **Država** |  Etiopija
 |
|  |
| **Visina** | 2 112
 |
|  |
| **Stanovništvo** (2005)
 |
|  - **Grad** | 42 710
 |
|  |
| Karta
 |
| Veldija
 |

**Veldija** (ili *Voldija*) je grad na sjeveru Etiopije, u Regiji Amhara, upravno središte Zone Semien Volo i istoimene worede. Veldija je udaljena oko 480 km sjeverno od glavnog grada Adis Abebe, te oko 340 km istočno od regionalnog središta Bahir Dara. Veldija leži na nadmorskoj visini od 2,112 metara, na magistralnoj cesti Asmara-Adis Abeba.

Veldija je poznata po svojoj crkvi *Veldija Gebrijel* izgrađenoj od lijepog travertina iz obližnjeg kamenoloma.

## Historija

Kad je njemački misionar *Johann Ludwig Krapf* prolazio kroz Veldiju u aprilu 1842 na svom putu u unutrašnjost Etiopije, ona je tad bila sjedište dejazmača Farisa Aligasa i njegova brata Birua.

Negdje od početka 1890, Veldija je postala upravno središte tadašnje *Pokrajine Jedžu*. U to doba bila je poznata po svom sajmu iz utorka, koji je bio posebno cijenjen zbog bogate ponude mula.

Za vrijeme vojnog režima Derg, Veldija je između 16. - 17. novembra 1988 bila meta avionskih napada, no na sreću oni su prošli bez ljudskih žrtava.

## Stanovništvo

Prema podacima Središnje statističke agencije Etiopije -(CSA) za 2005. Veldija je imala 42,710 stanovnika, od toga 11,689 muškaraca i 12,844 žena. Dvije najveće etničke grupe u gradu su; Amharci (93.92%) i Tigre (4.32%), sve ostale etničke grupe imaju 1.76% stanovnika. amharski kao materinji jezik govori oko 95.2% stanovnika, tigrinju 3.75%, a ostatak od 1.05% stanovnika govori neke druge jezike. Vjernici Etiopske pravoslavne tevahedo crkva su 79.75% stanovnika, a njih 19.44% su muslimani.

## Reference